
1. [bookmark: _Toc66608072][bookmark: _Toc404246248]BENDROSIOS NUOSTATOS

  1.1. UAB „Šiaulių energija” (toliau – Įsigyjančioji organizacija) numato įsigyti mažai sieringą mazutą.  
1.2. Pirkimo procedūros vykdomos atviro konkurso būdu (toliau – Konkurso), vadovaujantis Lietuvos Respublikos Vyriausybės 2003 m. kovo 3 d. nutarimu Nr. 277 (aktuali redakcija) patvirtintomis ,,Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisyklėmis“    (toliau – Taisyklės), Lietuvos Respublikos civiliniu kodeksu (toliau – Civilinis kodeksas), kitais Lietuvos Respublikos teisės aktais bei šiomis Konkurso sąlygomis. Konkurso sąlygose vartojamos  sąvokos  apibrėžtos Taisyklėse, Lietuvos Respublikos energetikos įstatyme, Lietuvos Respublikos elektros energetikos įstatyme, Lietuvos Respublikos energijos išteklių rinkos įstatyme, Lietuvos Respublikos atsinaujinančių išteklių energetikos įstatyme ir Lietuvos Respublikos konkurencijos įstatyme. 
1.3. Mazuto įsigijimas (toliau – pirkimas) atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo ir protingumo principų bei konfidencialumo ir nešališkumo reikalavimų.
1.4. Įsigyjančioji organizacija yra PVM mokėtoja.
1.5. Visos Konkurso sąlygos nustatytos pirkimo dokumentuose, kuriuos sudaro: 
1.5.1. skelbimas apie pirkimą;
1.5.2. šios Konkurso sąlygos (kartu su priedais);
1.5.3. dokumentų paaiškinimai (patikslinimai), taip pat atsakymai į Tiekėjų klausimus (jeigu bus);
1.5.4. kita CVP IS priemonėmis pateikta informacija.
            1.6. Skelbimas dalyvauti pirkimo procedūrose paskelbtas  Įsigyjančios organizacijos interneto svetainėje  https://www.senergija.lt/mazuto-isigijimai/ ir  Centrinėje viešųjų pirkimų informacinėje sistemoje (toliau – CVP IS), pasiekiamoje adresu: https://viesiejipirkimai.lt.  Konkurso sąlygos skelbiamos tik CVP IS.
             1.7. Pirkimas vykdomas atviro konkurso būdu, naudojantis   CVP IS.  Pirkimo dokumentai įkelti CVP IS. 
            1.8.    Konkurso sąlygų paaiškinimai, patikslinimai ir atsakymai į tiekėjų klausimus   ar kitas Įsigyjančios organizacijos  ir tiekėjo bendravimas bei keitimasis informacija vyksta tik CVP IS susirašinėjimo priemonėmis – Įsigyjančiosios organizacijos pranešimus gaus prie pirkimo prisijungę tiekėjai.  
            1.9. Pasiūlymus gali teikti tik tie tiekėjai, kurie yra registruoti CVP IS. 
            1.10. Pirkimą atlieka Įsigyjančiosios organizacijos  pirkimo komisija (toliau – Komisija). Komisija veikia Įsigyjančiosios organizacijos  vardu pagal jai suteiktus įgaliojimus, toliau konkurso sąlygose abu kartu ar atskirai vadinami  Įsigyjančiąja organizacija.
           1.11. Bet koks Įsigyjančiosios organizacijos su tiekėjais susirašinėjimas bus vykdomas tik CVP IS susirašinėjimo priemonėmis.
   1.12. Tiesioginį ryšį su tiekėjais įgaliota palaikyti ir gauti iš jų (ne tarpininkų) pranešimus, susijusius su pirkimo procedūromis: UAB „Šiaulių energija“, adresas Pramonės g.10, Šiauliai, Pirkimų skyriaus pirkimų specialistė  Inga Sargūnienė, tel. +370 41 59 12 24, el. paštas: inga.s@senergija.lt. 

2. [bookmark: _Toc66608073][bookmark: _Toc404246249]PIRKIMO OBJEKTAS

2.1.  Pirkimas į  dalis neskaidomas.
[bookmark: _Hlk23416208]  2.2. Pirkimo objektas -  mažai sieringo mazuto (toliau – mazutas) kartu su pristatymo paslauga pirkimas. Planuojamas įsigyti mazuto kiekis iki 850 tonų (sauso kuro) mažai sieringo mazuto (toliau – mazutas. Įsigyjančioji organizacija neįsipareigoja įsigyti viso nurodyto mazuto  kiekio.  Mazutas bus perkamas pagal Įsigyjančios organizacijos poreikį. Bendras mazuto tiekimo terminas – 6   mėnesiai nuo pirkimo sutarties įsigaliojimo dienos. Perkamo objekto techninės charakteristikos ir kiti reikalavimai nustatyti  techninėje specifikacijoje, pateiktoje  konkurso  sąlygų 2 priede. 
           2.3. Pasiūlymas turi būti teikiamas visam pirkimo dokumentuose  nurodytam  mazuto kiekiui.

3. [bookmark: _Toc404246250]KVALIFIKACINIAI  REIKALAVIMAI

         3.1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus ir pateikti nurodytus dokumentus:
	Kvalifikaciniai reikalavimai
	Kvalifikacinius reikalavimus įrodantys dokumentai

	[bookmark: _Hlk72134400]Tiekėjas turi turėti teisę verstis ta veikla, kuri reikalinga pirkimo sutarčiai vykdyti.
	Pateikiama: 
[bookmark: _Hlk72134430]Valstybės įmonės Registrų centro išduotas Lietuvos Respublikos juridinių asmenų registro išplėstinis išrašas ar kiti dokumentai, patvirtinantys tiekėjo teisę verstis atitinkama veikla arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotas dokumentas (pateikiama tinkamai patvirtinta dokumento kopija) arba priesaikos deklaracija, liudijanti tiekėjo teisę verstis atitinkama veikla.



         3.2. Jei bendrą pasiūlymą pateikia ūkio subjektų grupė, 3.1. punkte nustatytus kvalifikacijos reikalavimus turi atitikti  visi ūkio subjektų grupės nariai kartu pagal prisiimamus įsipareigojimus vykdant sutartį. 
         3.3. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Įsigyjančioji organizacija gali įrodyti bet kokiomis teisėtomis priemonėmis.
         3.4. Ūkio subjektų grupės pasiūlymas atmetamas, jeigu bent vienas grupės narys neatitinka šiose sąlygose nustatytų kvalifikacijos reikalavimų arba apie nustatytų reikalavimų atitikimą tiekėjų grupė pateikė melagingą informaciją, kurią Įsigyjančioji organizacija gali įrodyti bet kokiomis teisėtomis priemonėmis.

[bookmark: _Toc404246251]4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyta ir numatyta:
4.1.1. kiekvienos šios sutarties šalies įsipareigojimai, vykdant numatomą su Įsigyjančiąja organizacija sudaryti pirkimo sutartį; 
4.1.2. šios sutarties atsakingas partneris; 
4.1.3. šių įsipareigojimų vertės dalis bendroje pirkimo sutarties vertėje;
4.1.4. solidari visų šios sutarties šalių atsakomybė už prievolių Įsigyjančiajai organizacijai nevykdymą;
4.1.5. kuris asmuo atstovauja ūkio subjektų grupei (su kuo Įsigyjančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
4.2. Įsigyjančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir Įsigyjančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.




[bookmark: _Toc66608075][bookmark: _Toc404246252]5. PASIŪLYMŲ RENGIMAS, PATEIKIMAS, KEITIMAS

5.1. Pateikdamas pasiūlymą tiekėjas sutinka su šiomis Konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   5.2.  Tiekėjas kainos pasiūlymą privalo pateikti  tik elektroninėmis priemonėmis naudojant CVP IS. Pasiūlymai, pateikti popierine forma arba ne Įsigyjančiosios organizacijos  nurodytomis  elektroninėmis priemonėmis  nebus priimami ir vertinami.  
  5.3.  Pasiūlymas turi būti pateikiamas   pasirašytas tiekėjo arba jo įgalioto asmens fiziniu arba kvalifikuotu elektroniniu parašu. Visi pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, docx ir kt.). Įsigyjančioji organizacija  pasilieka sau teisę prašyti dokumentų originalų.
  5.4. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Tinkamu vertimo patvirtinimu laikomas patvirtinimas tiekėjo vadovo arba jo įgalioto asmens parašu.    
   5.5. Pasiūlymas turi būti pateiktas užpildant pasiūlymo formą, parengtą pagal  konkurso sąlygų 1 priedą bei pridedant pirkimo dokumentuose reikalaujamus dokumentus. Pateikdamas atitinkamų dokumentų skaitmenines kopijas ir pasiūlymą pasirašydamas, tiekėjo vadovas arba jo įgaliotas asmuo deklaruoja, kad dokumentų kopijos yra tikros. Įsigyjančioji organizacija  pasilieka sau teisę prašyti dokumentų originalų.
5.6. Pasiūlymą sudaro tiekėjo pateiktų dokumentų visuma:
5.6.1. užpildyta pasiūlymo forma, parengta pagal Konkurso sąlygų 1  priedą;
5.6.2.  minimalius  kvalifikacijos reikalavimus pagrindžiantys dokumentai, nurodyti Konkurso sąlygų 3 skyriuje;
5.6.3. jungtinės veiklos sutartis, jei pasiūlymą pateikia tiekėjų grupė, veikianti jungtinės veiklos sutarties pagrindu;
5.6.4. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
5.6.5. siūlomo mazuto kokybės dokumentas ir kilmės šalies dokumentai  (pažymėjimas, sertifikatas ar pan.)    (originalo kalba ir vertimas į lietuvių kalbą);
5.6.6. kita Konkurso sąlygose prašoma informacija ir/ar dokumentai.
            5.7. Elektroninis pasiūlymas turi būti pateiktas iki 2026 m. spalio 14 d. 9 val. 00 min. Lietuvos Respublikos laiku.  
            5.8. Vėliau gautas pasiūlymas yra nepriimtinas ir nenagrinėjamas. Įsigyjančioji organizacija neatsako už elektros tiekimo, CVP IS sutrikimus, kitas priežastis ar už pavėluotai gautą pasiūlymą. Kol nesuėjo pasiūlymų pateikimo terminas, tiekėjas gali pakeisti arba atšaukti savo pasiūlymą.
5.9. Tiekėjas gali pateikti tik vieną pasiūlymą. Šis apribojimas taikomas ir Taisyklių 9.11 papunktyje nurodytiems tiekėjams, priklausantiems susijusių įmonių grupei, tai yra visi asmenys, susiję nurodytais būdais, gali pateikti tik vieną pasiūlymą dėl to paties pirkimo objekto. Jeigu tokį pasiūlymą pateikia bent vienas iš tokių tiekėjų, kiti susiję asmenys dėl šio pirkimo objekto pateikti pasiūlymų negali. Įsigyjančioji organizacija privalo reikalauti tiekėjo (-ų) pateikti rašytinį patvirtinimą, kad laikomasi šios sąlygos. Jeigu atskirus pasiūlymus pateikia tiekėjai, tarpusavyje susiję pagal Taisyklių 9.11 papunktyje nurodytus kriterijus, vėliau pasiūlymą pateikusio tiekėjo dokumentai atmetami kaip neatitinkantys šiame Taisyklių punkte nustatytos sąlygos.
5.10.  Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
5.11. Įsigyjančioji organizacija turi teisę pratęsti pasiūlymų pateikimo terminą.
5.12. Kol nesibaigė pasiūlymų galiojimo laikas, Įsigyjančioji organizacija turi teisę prašyti, kad tiekėjai pratęstų pasiūlymų galiojimą iki konkrečiai nurodyto laiko. Tiekėjai, kurie sutinka pratęsti pasiūlymų galiojimo laiką,   apie tai raštu praneša įsigyjančiajai organizacijai. Jeigu tiekėjas per 5 (penkias) darbo dienas nuo įsigyjančiosios organizacijos prašymo išsiuntimo neatsako į įsigyjančiosios organizacijos rašytinį prašymą pratęsti pasiūlymų galiojimo terminą, jo  nepratęsia, laikoma, kad jis atmetė prašymą pratęsti pasiūlymo galiojimo terminą ir atšaukė savo pasiūlymą.
 5.13. Tiekėjas, teikdamas pasiūlymą išnagrinėja visus Konkurso dokumentus, kitą informaciją ir įsivertina visus tiekėjo mokesčius ir visas išlaidas.
	 5.14. Tiekėjas taip pat prisiima visas išlaidas, susijusias su pasiūlymo parengimu ir pateikimu. Įsigyjančioji organizacija neatsakys ir neprisiims šių išlaidų, nepriklausomai nuo to, kaip vyktų ir baigtųsi pirkimas.
             5.15. Pasiūlyme nurodomos  kainos  turi būti apskaičiuotos ir išreikštos taip, kaip nurodyta  Konkurso sąlygų 1 priede.  Pasiūlymo kainos pateikiamos  eurais. 
	 5.16. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 90 dienų nuo pasiūlymų pateikimo termino pabaigos. Jei pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose, t. y. 90 dienų nuo pasiūlymų pateikimo termino pabaigos.
           5.17. Tiekėjas pasiūlyme privalo nurodyti, ar jo pasiūlyme yra konfidencialios informacijos, ir kuri informacija, yra konfidenciali. Konfidencialią informaciją (dokumentus) tiekėjas nurodo pasiūlymo formos, parengtos pagal  konkurso sąlygų 1 priedą, 4 lentelėje.   


[bookmark: _Toc404246253]6. PASIŪLYMŲ GALIOJIMO IR PIRKIMO SUTARTIES ĮVYKDYMO UŽTIKRINIMAS

            6.1. Įsigyjančioji organizacija nereikalauja pasiūlymo galiojimo užtikrinimo.
            6.2. Sutarties įvykdymą Tiekėjas privalės užtikrinti Lietuvos Respublikos civiliniame kodekse reglamentuotu prievolių įvykdymo užtikrinimo būdu – netesybomis.

[bookmark: _Toc188064144][bookmark: _Toc246293942][bookmark: _Toc256604761][bookmark: _Toc404246254][bookmark: _Toc66608077]7. KONKURSO SĄLYGŲ PAAIŠKINIMAS IR PATIKSLINIMAS

7.1. Tiekėjai savo prašymus dėl papildomos su pirkimo dokumentais susijusios informacijos gali teikti CVP IS priemonėmis ne vėliau kaip     iki pasiūlymų pateikimo termino pabaigos.
7.2. Įsigyjančioji organizacija privalo atsakyti į kiekvieną tiekėjo rašytinį prašymą paaiškinti (patikslinti) pirkimo dokumentus per 3 (tris) darbo dienas nuo prašymo gavimo, tačiau ne vėliau kaip prieš 3 (tris) darbo dienas iki pasiūlymų pateikimo termino pabaigos, jeigu prašymas gautas likus pakankamai laiko, t.y. ne mažiau kaip prieš 6 (šešias)  darbo dienas iki pasiūlymų pateikimo termino pabaigos.  
7.3. Papildoma informacija, pirkimo dokumentų paaiškinimas (patikslinimas) paskelbiamas CVP IS kartu su kitais pirkimo dokumentais ir išsiunčiamas CVP IS susirašinėjimo priemonėmis (prie pirkimo prisijungusiems tiekėjams), neatskleidžiant, iš ko buvo gautas prašymas tokį paaiškinimą ar patikslinimą pateikti.
7.4. Nesibaigus pasiūlymų pateikimo terminui, įsigyjančioji organizacija savo iniciatyva gali paaiškinti (patikslinti) pirkimo dokumentus. Tokius paaiškinimus (patikslinimus) įsigyjančioji organizacija skelbia CVP IS kartu su kitais pirkimo dokumentais, ne vėliau kaip likus 3 (trims) darbo dienoms iki pasiūlymų pateikimo termino pabaigos. Jeigu paaiškinimai paskelbiami vėliau, įsigyjančioji organizacija privalo atitinkamai pratęsti pasiūlymų pateikimo terminą. Įsigyjančioji organizacija apie pratęstą pasiūlymų pateikimo terminą skelbia CVP IS   ir  Įsigyjančios organizacijos interneto svetainėje  https://www.senergija.lt/mazuto-isigijimai/    
            7.5. Įsigyjančioji organizacija nerengs susitikimo su tiekėjais dėl pirkimo dokumentų paaiškinimo.


[bookmark: _Toc404246255]8. SUSIPAŽINIMO SU PASIŪLYMAIS  PROCEDŪRA

[bookmark: _Toc66608078]           8.1. Pradinis susipažinimas su elektroninėmis priemonėmis, naudojantis  CVP IS pateiktais pasiūlymais, įvyks 2026 m. spalio 14 d. po  9 val. 30 min.    Įsigyjančiosios organizacijos  Komisijos posėdyje.
           8.2. Jei konkurso sąlygų 7.4. punkte numatytu atveju bus pakeistas pasiūlymų pateikimo terminas, atitinkamai bus  pakeistas ir susipažinimo su pasiūlymais   laikas apie pasikeitimą paskelbiant interneto adresu, nurodytu pirkimo skelbime. Apie pasikeitusį pasiūlymų pateikimo terminą Įsigyjančioji organizacija raštu informuoja visus pasiūlymus pateikusius tiekėjus (jei bus pateikti). Nustatytu laiku bus susipažinta su pasiūlymais, gautais nepasibaigus jų pateikimo terminui. 
              8.3. Susipažinimo su pasiūlymais procedūroje turi teisę dalyvauti visi pasiūlymus pateikę tiekėjai arba jų įgalioti atstovai. 
8.4.  Elektroninius pasiūlymus atidaro vienas iš Komisijos narių, pasiūlymus pateikusių ir dalyvaujančių Komisijos posėdyje tiekėjų ar jų atstovų akivaizdoje. Elektroniniai pasiūlymai atidaromi ir tuo atveju, jei į šį posėdį tiekėjas ar jo įgaliotas atstovas neatvyksta.
8.5.  Susipažinimo su pasiūlymais  procedūroje dalyvaujantiems tiekėjams ar jų atstovams skelbiamas pasiūlymą pateikusio tiekėjo pavadinimas, pasiūlyme nurodyta kaina.
8.7.  Apie susipažinimo su pasiūlymais procedūros rezultatus   raštu pranešama ir susipažinimo su pasiūlymais procedūroje nedalyvaujantiems pasiūlymus pateikusiems tiekėjams, jeigu jie to pageidauja raštu pateikdami prašymą CVP IS susirašinėjimo priemonėmis.  
8.8.  Komisija susipažinimo su pasiūlymais  procedūros rezultatus įformina protokolu.
8.9. Tolesnes pateiktų pasiūlymų nagrinėjimo, vertinimo ir palyginimo procedūras Komisija atlieka pasiūlymus pateikusiems tiekėjams nedalyvaujant.

[bookmark: _Toc404246256]9. PASIŪLYMŲ NAGRINĖJIMAS IR VERTINIMAS

[bookmark: _Toc63472081][bookmark: _Toc66608084]9.1. Konkursui pateiktus pasiūlymus nagrinėja ir vertina Komisija.
9.2. Komisija pasiūlymus vertina remdamasi mažiausios kainos kriterijumi. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Lietuvos banko nustatytą ir paskelbtą euro ir užsienio valiutos santykį paskutinę pasiūlymų pateikimo termino dieną. 
9.3. Komisija tikrina tiekėjų pasiūlymuose pateiktų kvalifikacinių duomenų atitikimą sąlygose nustatytiems minimaliems kvalifikaciniams reikalavimams. Įsigyjančioji organizacija turi atmesti tiekėjo pasiūlymą, jeigu Komisija nustato, kad jis pateikė netikslius arba neišsamius kvalifikacinius duomenis, ir jeigu įsigyjančiosios organizacijos raštu paprašytas tiekėjas ne vėliau kaip per 3 (tris) darbo dienas po tokio prašymo tiekėjui pateikimo nepašalina šių trūkumų. Tiekėjui per nustatytą terminą nepateikus įsigyjančiosios organizacijos prašyme nurodytų duomenų, įsigyjančioji organizacija ne vėliau kaip per 2 (dvi) darbo dienas nuo sprendimo apie tiekėjo pasiūlymo atmetimą apie tai raštu informuoja tiekėją.
  9.4. Komisija priima sprendimą dėl kiekvieno pasiūlymą pateikusio tiekėjo kvalifikacinių duomenų patikrinimo ir tiekėjams, kurių kvalifikaciniai duomenys neatitinka įsigyjančiosios organizacijos reikalavimų, raštu ne vėliau kaip per 2 (dvi) darbo dienas nuo sprendimo dėl tiekėjo atitikties pirkimo dokumentuose nustatytiems kvalifikacijos reikalavimams priėmimo praneša šio patikrinimo rezultatus, pagrįsdama priimtus sprendimus. Teisę dalyvauti tolesnėse pirkimo procedūrose turi tik tie tiekėjai, kurių kvalifikaciniai duomenys atitinka įsigyjančiosios organizacijos reikalavimus.
9.5. Komisija tikrina pateiktų pasiūlymų atitiktį pirkimo dokumentuose nustatytiems reikalavimams.
9.6. Komisija gali prašyti, kad tiekėjai paaiškintų savo pasiūlymus, tačiau negali prašyti, siūlyti arba leisti pakeisti pasiūlymo turinio esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Jeigu tiekėjas pateikia netikslius, neišsamius pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį, ar jų nepateikia, įsigyjančioji organizacija privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą, kuris negali būti trumpesnis kaip 3 (trys) darbo dienos nuo Įsigyjančiosios organizacijos prašymo išsiuntimo.
9.7. Komisija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais posėdyje paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis. 
9.8. Jeigu tiekėjas per Įsigyjančiosios organizacijos nurodytą terminą aritmetinių klaidų neištaiso, nepapildo ar nepateikia pirkimo dokumentuose nurodytų kartu su pasiūlymu teikiamų dokumentų ir (ar) nepaaiškina pasiūlymo, jo pasiūlymas atmetamas kaip neatitinkantis pirkimo dokumentuose nustatytų reikalavimų.
9.9. Tiekėjai paaiškinimus siunčia  CVP IS susirašinėjimo priemonėmis.  
9.10. Komisija vertina ar nebuvo pasiūlytos per didelės, Įsigyjančiajai organizacijai nepriimtinos kainos.
9.11. Komisija atmeta  pasiūlymą, jeigu:
9.11.1. pasiūlymą pateikęs tiekėjas neatitinka pirkimo dokumentuose nustatytų kvalifikacijos reikalavimų arba Įsigyjančiosios organizacijos prašymu nepatikslino pateiktų netikslių ar neišsamių duomenų apie savo kvalifikaciją;
        9.11.2. pateiktas pasiūlymas neatitinka pirkimo dokumentuose nurodytų reikalavimų;
        9.11.3. tiekėjas per Įsigyjančiosios organizacijos nurodytą terminą neištaiso pasiūlyme nurodytų  aritmetinių klaidų, nepapildo ar nepateikia pirkimo dokumentuose nurodytų kartu su pasiūlymu teikiamų dokumentų ir (ar) nepaaiškina pasiūlymo;
9.11.4. visų tiekėjų, kurių pasiūlymai neatmesti dėl kitų priežasčių, buvo pasiūlytos  Įsigyjančiajai organizacijai per didelės ir  nepriimtinos kainos;
  9.11.5. Tiekėjas pasiūlyme pateikė melagingą informaciją, kurią Įsigyjančioji organizacija gali įrodyti bet kokiomis teisėtomis priemonėmis.
  9.12. Apie pasiūlymo atmetimą ir atmetimo priežastis tiekėjas bus nedelsiant informuojamas, ne vėliau kaip per 2 (dvi) darbo dienas nuo sprendimo atmesti pasiūlymą priėmimo.
9.13. Komisija, prieš priimdama sprendimą sudaryti pirkimo sutartį, pagal pirkimo dokumentuose nustatytus vertinimo kriterijus ir tvarką įvertinusi pateiktus dalyvių pasiūlymus, atmetusi pirkimo dokumentuose nustatytų reikalavimų neatitinkančius pasiūlymus, nustato pasiūlymų eilę (išskyrus tą atvejį, kai pasiūlymą pateikia tik vienas tiekėjas) ir tik tada priima sprendimą dėl geriausio pasiūlymo pripažinimo laimėjusiu.
9.14. Pasiūlymų eilė nustatomos kainų didėjimo tvarka. Jeigu keli pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas tiekėjas, kurio pasiūlymas pateiktas anksčiausiai.
9.15. Pranešimas apie pasiūlymų eilę, laimėjusį pasiūlymą išsiunčiamas visiems pasiūlymus pateikusiems tiekėjams ne vėliau kaip per 5 (penkias) darbo dienas nuo Komisijos sprendimo dėl laimėjusio pasiūlymo priėmimo. 
9.16. Konkursas laikomas įvykusiu, jeigu yra bent vienas pirkimo dokumentuose nustatytus reikalavimus atitinkantis pasiūlymas.

10.  PIRKIMO SUTARTIES SUDARYMAS, KEITIMAS,
NUTRAUKIMAS 

 10.1. Pirkimo sutartis yra sudaroma vadovaujantis Lietuvos Respublikos civiliniu kodeksu ir Taisyklėmis, o nutraukiama pirkimo sutartyje ir Lietuvos Respublikos civiliniame kodekse nustatyta tvarka. 
 10.2. Pirkimo sutartis turi būti sudaroma nedelsiant, bet ne anksčiau negu pasibaigia pirkimo sutarties atidėjimo terminas – 5 (penkių) darbo dienų laikotarpis, kuris prasideda nuo Įsigyjančiosios organizacijos pranešimo apie pasiūlymų eilę ir laimėjusį pasiūlymą išsiuntimo visiems pasiūlymus pateikusiems tiekėjams dienos. Atidėjimo terminas gali būti nenustatomas, kai pasiūlymą pateikia vienas tiekėjas.
10.3. Įsigyjančioji organizacija siūlo sudaryti pirkimo sutartį tam tiekėjui, kurio pasiūlymas Komisijos sprendimu pripažintas geriausiu. Geriausią pasiūlymą pateikusiam tiekėjui ne vėliau kaip per 5 (penkias) darbo dienas nuo Komisijos sprendimo priėmimo raštu pranešama, kad jo pasiūlymas pripažintas laimėjusiu, ir nurodoma, iki kurio laiko reikia atvykti sudaryti pirkimo sutarties. Pirkimo sutartis turi būti sudaroma nedelsiant, bet ne anksčiau, negu pasibaigia pirkimo sutarties atidėjimo terminas. 
  10.4. Įsigyjančioji organizacija iki pirkimo sutarties sudarymo turi teisę nutraukti bet kurias pirkimo procedūras, jeigu atsiranda aplinkybių, kurių nebuvo galima numatyti. Įsigyjančioji organizacija ne vėliau kaip per 3 (tris) darbo dienas nuo aplinkybių atsiradimo išsiunčia pranešimus apie tai pasiūlymus pateikusiems tiekėjams, o jeigu pasiūlymų teikimo terminas dar nepasibaigęs, – papildomai paskelbia apie tai pirkimo skelbime nurodytu interneto adresu. 
             10.5. Jeigu laimėtojas raštu atsisako sudaryti pirkimo sutartį arba nepateikia pirkimo dokumentuose nustatyto pirkimo sutarties įvykdymo užtikrinimo (kai jo prašoma), arba iki Įsigyjančiosios organizacijos nurodyto laiko nepasirašo pirkimo sutarties, arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Įsigyjančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį.
10.6. Pirkimo sutarties esminės  sąlygos  pateiktos  Konkurso sąlygų 3 priede.
10.7. Sudarant pirkimo sutartį, negali būti keičiama laimėjusio tiekėjo pasiūlymo kaina ar keičiamas jos nustatymo būdas, pasiūlymo turinys ir kitos pirkimo sutarties sąlygos.
10.8. Sudarius pirkimo sutartį, Įsigyjančioji organizacija kitiems pasiūlymus pateikusiems tiekėjams ne vėliau kaip per 3 (tris) darbo dienas išsiunčia pranešimus apie pirkimo sutarties sudarymą. Pranešime nurodoma, su kuo pasirašyta pirkimo sutartis, pirkimo objektas ir sutartyje nurodyta kaina.
10.9. Draudžiama didinti pirkimo kainą ar keisti jos nustatymo būdą per visą pirkimo sutarties galiojimo laiką, nurodytą sutartyje, taip pat keisti sudarytos pirkimo sutarties sąlygas.  Sutartyje nurodytos kainos pirkimo sutarties galiojimo metu nebus indeksuojamos. Įsigaliojus Lietuvos Respublikos teisės aktams dėl pridėtinės vertės mokesčio (PVM) dydžio ir (ar) akcizo dydžio  pasikeitimo, kuriais būtų keičiami PVM ar akcizų dydžiai, pirkimo sutartyje nustatytos elektros energijos kainos  tikslinamos prie elektros energijos kainos be PVM ir (ar) akcizų   pridedant naują PVM, ir (ar)  akcizą, pirkimo sutarties šalims pasirašant papildomą susitarimą. Pasikeitus kitiems mokesčiams, pirkimo sutarties kaina nekeičiama. 
10.10.  Įsigyjančioji organizacija, pasirašydama pirkimo sutartį, patvirtina, kad ji turi teisę sudaryti pirkimo sutartį. Tiekėjo prašymu pateikiami nuosavybės ar kiti teisėto valdymo teises į objektą patvirtinantys dokumentai.
 
11. GINČŲ NAGRINĖJIMAS

11.1. Kiekvienas pasiūlymą pateikęs tiekėjas, kuris mano, kad Įsigyjančioji organizacija nesilaikė Taisyklių ir pažeidė ar pažeis jo teisėtus interesus, turi teisę pareikšti Įsigyjančiajai organizacijai pretenziją. Pretenzija turi būti pareikšta raštu per 5 (penkias) darbo dienas nuo dienos, kurią tiekėjas sužino arba turi ir gali sužinoti apie tariamą savo teisių pažeidimą, bet ne vėliau kaip 5 (penkios) darbo dienos iki pirkimo sutarties atidėjimo termino pabaigos arba sutarties pasirašymo. Pretenzija, pateikta praleidus šiame punkte nustatytą terminą, paliekama nenagrinėta, ir kitą darbo dieną apie tai pranešama pretenziją pateikusiam tiekėjui. 
11.2. Įsigyjančioji organizacija, gavusi pretenziją, nedelsdama sustabdo pirkimo procedūrą, kol išnagrinėjama ši pretenzija ir priimamas sprendimas. Jeigu tiekėjo rašytinė pretenzija gaunama per pirkimo sutarties atidėjimo terminą, Įsigyjančioji organizacija privalo sustabdyti pirkimo procedūras, iki išnagrinės šią pretenziją ir priims dėl jos sprendimą. Jeigu dėl pretenzijų nagrinėjimo pratęsiami pirkimo sutarties pasirašymo ar kiti pirkimo procedūrų terminai, apie tai Įsigyjančioji organizacija praneša pasiūlymus pateikusiems dalyviams ir nurodo terminų atidėjimo priežastį. 
11.3. Įsigyjančioji organizacija privalo išnagrinėti pretenzijas ir priimti motyvuotą sprendimą ne vėliau kaip per 5 (penkias) darbo dienas nuo pretenzijos gavimo, taip pat ne vėliau kaip kitą darbo dieną raštu pranešti pretenziją pateikusiam tiekėjui apie priimtą sprendimą. Apie pretenzijos pateikimą ir priimtą sprendimą dėl pretenzijos įsigyjančioji organizacija praneša ir pasiūlymus pateikusiems tiekėjams. Išnagrinėjus pretenziją, pirkimo procedūra tęsiama. 
11.4. Kitos ginčų sprendimo sąlygos nustatytos Taisyklių XI skyriuje nustatyta tvarka. 
 
[bookmark: _Toc404246258]12. BAIGIAMOSIOS NUOSTATOS

12.1. Bet kokie Įsigyjančiosios organizacijos ir tiekėjų tarpusavio santykiai, nenumatyti šiuose pirkimo dokumentuose, reguliuojami Lietuvos Respublikos įstatymais ir kitais teisės aktais.

Komisijos pirmininkas                                                                                   Justas Gurejevas

                       (Pateikiamas atskirame faile „Konkurso sąlygų 1 priedas Pasiūlymo forma“)

Konkurso sąlygų 2 priedas   

[bookmark: _Hlk50380685]TECHNINĖ SPECIFIKACIJA
 
1. SĄVOKOS IR SUTRUMPINIMAI
1.1. Pirkėjas – UAB“ Šiaulių energija“.
1.2. Tiekėjas – ūkio subjektas, su kuriuo Pirkėjas sudaro Sutartį.
1.3. Sutartis – pirkimo sutartis, sudaroma tarp Tiekėjo ir Pirkėjo dėl pirkimo objekto, t. y. Prekės.
1.4. Prekės – Mažai sieringas mazutas.
1.5. Užsakymas – Sutarties pagrindu Tiekėjui tekstiniu pranešimu, elektroniniu paštu ir/ar per Įsigyjančiosios organizacijos nurodytą informacinę sistemą teikiamas rašytinis dokumentas, kuriame nurodomas reikalingas įsigyti Prekių kiekis.
2. PREKIŲ APRAŠYMAS IR OBJEKTO APIMTIS
Įsigyjančioji organizacija planuoja įsigyti iki 850 tonų (sauso kuro) mažai sieringo mazuto (toliau – mazutas). Įsigyjančioji organizacija neįsipareigoja nupirkti viso kiekio. Mazutas bus perkamas esant Įsigyjančiosios organizacijos  poreikiui.
 Mazutas negali būti pagamintas sumaišymo-gamybos su kitais naftos produktais procese.  Alternatyvaus kuro tiekimas negalimas. 
Mazuto tiekimo vieta: UAB „Šiaulių energija“ Pietinė katilinė, įvažiavimas į UAB ,,Šiaulių energija“ teritoriją, Pramonės g. 10, Šiauliai.
Mazuto importuotojas visais tiekimo atvejais bus tiekėjas.
Tiekėjai privalo užtikrinti, kad  parduodamas mazutas  negali būti tiekiamas iš sankcionuotų valstybių, įskaitant Rusijos Federaciją, Baltarusijos Respubliką. Tiekėjas įsipareigoja kartu su mazuto priėmimo-perdavimo aktu pateikti ir mazuto kilmės šalį patvirtinančius dokumentus.
Pristatyto mazuto kaina nustatoma eurais už vieną metrinę toną sauso mazuto. Į mazuto (sauso kuro) pardavimo kainą turi būti įskaičiuoti visi mokesčiai ir kitos tiekėjo patiriamos su sutarties vykdymu susijusios išlaidos, įskaitant atsiskaitymo dokumentų pateikimo išlaidas, galimas transporto prastovas laukiant mazuto kokybės tyrimų rezultatų (Įsigyjančioji organizacija gali tirti 4 mėginius vienu metu, tyrimo laikas 2 - 4 val.).  Už pristatytą mazutą Įsigyjančioji organizacija apmoka tiekėjui per 30 kalendorinių dienų po mazuto pristatymo pagal pateiktas PVM sąskaitas-faktūras ir gavusi kitus šioje techninėje specifikacijoje  nurodytus su preke pateikiamus privalomuosius dokumentus. Pateiktose PVM sąskaitose-faktūroje turi būti išskirtos transporto išlaidos.
Pirkimo sutarties šalys, pažeidusios užsakymuose nustatytus mazuto tiekimo  ar apmokėjimo už patiektą mazutą terminus, moka 0,05 %  dydžio delspinigius nuo laiku užsakyme nepatiekto mazuto sumos ar nesumokėtos sumos už kiekvieną uždelstą dieną.
Jeigu tiekėjo pristatytas mazutas neatitiks sutartyje nustatytų kokybės reikalavimų ar dėl tiekėjo kaltės Įsigyjančioji organizacija  bus priversta panaudoti kitos rūšies kurą arba tos pačios rūšies kurą įsigyti iš kitų tiekėjų, sustabdyti mazutą deginantį įrenginį, tiekėjas privalės  atlyginti visus tiesioginius Įsigyjančiosios organizacijos nuostolius, įskaitant bet neapsiribojant kuro kainų skirtumu, Įsigyjančiajai organizacijai atsirandančius papildomus mokesčius ir baudas už viršnorminius teršalų išmetimus.
3. PREKIŲ PRISTATYMO TERMINAI IR PREKIŲ PERDAVIMO-PRIĖMIMO TVARKA 
Mazutas bus įsigyjamas pagal atskirai el. paštu pateiktus užsakymus. Užsakymai pateikiami 3 d. d. iki užsakymo vykdymo pradžios. Užsakymo įvykdymo terminas nustatomas užsakomą mazuto kiekį dalinant iš ne didesnio kaip maksimalaus pristatomo kiekio per dieną (pvz. užsakius 150 t mazuto, per 3 d. d. nuo užsakymo pateikimo dienos (užsakymo pateikimo diena įskaitoma į terminą) turi būti pristatyta 100 t, likusi dalis- sekančią darbo dieną). Mazutas turi būti pristatomas techniškai tvarkingomis, šildomomis autocisternomis, kurių talpa ne didesnė kaip 32 m3 arba 25 tonos. Kiekviena autocisterna sveriama prieš ir po iškrovimo Įsigyjančiosios organizacijos teritorijoje esančiomis svarstyklėmis. Minimalus pristatomo kuro kiekis per dieną – 40 t, maksimalus – 100 t. Mazuto pristatymo laikas - darbo dienomis nuo 7.30 val. iki 14.00 val. Patiekiamo mazuto temperatūra turi būti ne mažesnė kaip 40°C, iškraunama į priėmimo vietą savitaka, nenaudojant papildomų energijos šaltinių. Mazuto iškrovimas vienu metu gali būti vykdomas iš ne daugiau kaip trijų autocisternų. Autocisternai pristačius mazutą, imamas mėginys. Mėginio ėmimo metu turi dalyvauti tiekėjo įgaliotas atstovas. Mazutas tiriamas Įsigyjančiosios organizacijos chemijos laboratorijoje. Laboratorijoje nustačius, kad tiriamas kuras atitinka minimalius kokybės reikalavimus ir neviršija nustatyto 1 proc. vandens ir sieros kiekio, autocisterna atvežtas kuras išpilamas mazuto priėmimo vietoje, perskaičiuojamas į sauso kuro masės kiekį, pasirašytinai fiksuojant priėmimo-perdavimo akte. Įsigyjančioji organizacija už mazutą atsiskaito tiekėjui sutartyje nustatyta tvarka. Laboratorijoje nustačius, kad tiriamas kuras neatitinka minimalių kokybės reikalavimų ir (ar) vandens ar sieros kiekis kure viršija nustatytą 1 proc., Įsigyjančioji organizacija turi teisę kuro nepriimti ir grąžinti tiekėjui. Tiekėjas privalo atlikti visus veiksmus ir sutvarkyti visus dokumentus reikalingus transportui su autocisternomis išsiuntimui iš Įsigyjančiosios organizacijos teritorijos.
Mazuto priėmimas pagal kiekį ir kokybę bus vykdomas vadovaujantis  Lietuvos Respublikos energetikos ministro patvirtintų Kietojo ir skystojo kuro apskaitos energijos gamybos šaltiniuose taisyklių aktualios redakcijos nuostatomis. Skystojo kuro (Mazuto) apskaitos ir atsiskaitymo už skystąjį kurą (mazutą) operacijos vykdomos sausu kuru, t. y. išskaičiuojant balastą (vandenį). Jeigu gauto skystojo kuro (mazuto) drėgnumas lygus ar mažesnis negu 0,1 proc., iš faktinės kuro masės jis neišskaičiuojamas, o jeigu didesnis – išskaičiuojamas procentinis dydis, viršijantis nustatytą drėgnumo lygį 0,1 proc., iš bendro svorio. Pajamuojamas tik sauso kuro masės kiekis.
Įsigyjančiosios organizacijos atsakingas atstovas, priimdamas mazutą, patikrina kurą lydinčius pirminius buhalterinės apskaitos ir kokybės dokumentus ir jų užpildymo teisingumą, priimamo mazuto siuntos kiekį ir kokybę.  Jei pateiktas mazuto kiekis neatitinka pirminiuose buhalterinės apskaitos dokumentuose nurodyto kiekio, Įsigyjančioji organizacija sustabdo mazuto priėmimą ir nedelsiant apie tai informuoja tiekėją. Jei pateikto mazuto kokybė neatitinka tiekėjo perduotuose kokybės dokumentuose nurodytos kokybės, Įsigyjančioji organizacija nedelsiant – ne vėliau kaip kitą darbo dieną – apie tai raštu informuoja tiekėją. 
Tiekėjas atlygina Įsigyjančiajai organizacijai žalą už mazuto kiekio ir kokybės trūkumus. Kiekvienu konkrečiu atveju mazuto kiekio ir kokybės trūkumai šalinami abipusiu pirkimo sutarties šalių  atskiru susitarimu nustatyta tvarka.
Atsiradus nuomonių skirtumui dėl mazuto kokybės tarp Įsigyjančiosios organizacijos ir tiekėjo, paimti mėginiai perduodami patikrinimui nepriklausomai laboratorijai, kurios išvados bus galutinės ir neginčijamos. Jei mazutas neatitiks nustatytiems kokybės reikalavimams, patikrinimo šioje laboratorijoje, išlaidas apmokės tiekėjas, o jeigu atitiks – Įsigyjančioji organizacija.
3.1. Kartu su prekėmis pateikiami dokumentai
Tiekėjas, pateikdamas krovinį, privalo pateikti Įsigyjančiajai organizacijai:
1. transporto važtaraštį;
2. mazuto kokybės dokumentą su patvirtintais privalomaisiais rodikliais lietuvių kalba (originalo kalba ir vertimą į lietuvių kalbą);
3. saugos duomenų lapą (originalo kalba ir vertimą į lietuvių kalbą), sudarytą pagal aktualios redakcijos REACH reglamento reikalavimus;
4. mazuto  kilmės šalį patvirtinantis dokumentas.
4. PREKIŲ KOKYBĖ
Mazutas turi būti sertifikuotas Lietuvos Respublikoje, turėti kokybės sertifikatą, saugos duomenų lapą (originalo kalba ir vertimą į lietuvių kalbą), sudarytą pagal aktualios redakcijos REACH reglamento reikalavimus. Mazutas turi atitikti minimalius kokybės rodiklius, tame tarpe:
1. kinematinė klampa mm2/s, esant 100 C, ne didesnė – 25; 
2. vandens  kiekis, % (masės), ne didesnis – 1; 
3. sieros kiekis, % (masės) , ne  didesnis – 1;	
4. pliūpsnio temperatūra atvirame tiglyje, C, ne mažesnė – 90;
5. šilumingumas (sudegimo šiluma) (MJ/kg), ne mažesnis – 40;
6. peleningumas, % (masės), ne didesnis – 0,12;
7. nuosėdų kiekis % (masės), ne didesnis – 0,5; 
8. takumo temperatūra, C , ne didesnė –  10; 
9. tankis kg/m³, esant 20°C, ne didesnis – 1000.
5. KITA
Su pasiūlymu teikiami dokumentai:
1. siūlomo mazuto kokybės ir kilmės šalies dokumentai  (pažymėjimas, sertifikatas ar pan.); 
6. KAINODARA
 

 Pateikta   Konkurso sąlygų  3 priede.

[Pirkimo sutarties esminės sąlygos] 

[bookmark: _Hlk210025764] 
MAŽAI SIERINGO MAZUTO PIRKIMO-PARDAVIMO SUTARTIS

Šiauliai                                                     	                   2026-__-__

UAB „Šiaulių energija”, registruota adresu Pramonės g. 10, Šiauliai, juridinio asmens kodas 245358580, toliau vadinama Pirkėju, atstovaujama ________, veikiančio pagal ________, ir 
________, registruota adresu ________, juridinio asmens kodas ________,  toliau vadinama  Pardavėju, atstovaujama ________, veikiančio pagal ________, toliau sutartyje abi kartu vadinamos Šalimis, o kiekviena atskirai – Šalimi, susitarė ir sudarė šią mažai sieringo mazuto pirkimo-pardavimo sutartį, toliau vadinamą Sutartimi:

1. SUTARTIES AIŠKINIMAS
1.1. Sutartis sudaryta ir turi būti aiškinama pagal Lietuvos Respublikos teisę.
1.2. Sutartyje, kur reikalauja kontekstas, žodžiai, pateikti vienaskaita, gali turėti ir daugiskaitos prasmę ir atvirkščiai.
1.3. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pavadinimas žodžiais.
1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis, savaitėmis, mėnesiais.
1.5. Sutarčiai taip pat taikomos Lietuvos Respublikos Vyriausybės nutarimu patvirtintos Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisyklės (toliau – Taisyklės).
1.6. Nuoroda į bet kurį įstatymą, Vyriausybės nutarimą ar kitą teisės aktą suprantama kaip nuoroda į to įstatymo, Vyriausybės nutarimo ar kito teisės akto aktualią redakciją (su visais pakeitimais, padarytais bet kuriuo Sutarties galiojimo metu).

2. SUTARTIES DALYKAS
2.1. Vadovaujantis Pirkėjo 2026-__-__ Atviro konkurso sąlygomis (toliau – Konkurso sąlygos) ir 2026-__-__ Pardavėjo pasiūlymu Nr. ________ (toliau – Pasiūlymas), kuris 2026-__-__ pripažintas laimėjusiu, Sutartimi Pardavėjas įsipareigoja perduoti jam nuosavybės teise priklausantį turtą, t. y. mažai sieringą mazutą, toliau Sutartyje vadinamą Preke, Pirkėjo nuosavybėn, o Pirkėjas įsipareigoja priimti Prekę ir sumokėti už ją Pardavėjui Sutartyje nurodytą kainą Sutartyje numatytomis sąlygomis ir tvarka.
2.2. Pirkėjas  planuoja įsigyti iki 850 tonų (aštuonių šimtų penkiasdešimt tonų)  (sauso kuro) Prekės. Pirkėjas  neįsipareigoja nupirkti viso Prekės kiekio.  Prekė bus perkama esant Pirkėjo poreikiui.

3. KAINA IR MOKĖJIMO SĄLYGOS
3.1. Visi atsiskaitymai tarp Šalių pagal Sutartį vykdomi eurais (Eur).
3.2. Sutartyje nustatoma kintamo  įkainio su peržiūra kainodara.  
3.3. Preliminari Sutarties vertė be PVM – ____ Eur (skaičius žodžiu), PVM (__ proc.) – ____ Eur (skaičius žodžiu), viso    PVM – ____ Eur (skaičius žodžiu).
3.4. Prekės (sauso kuro) kintamas įkainis už 1 (vieną) metrinę toną (toliau - Kaina) apskaičiuojamas prie kintamosios Prekės įkainio dalies, nurodytos Sutarties 3.4.1 punkte, pridedant (atimant) Pardavėjo  pasiūlytą  fiksuotą antkainį (nuolaidą), nurodytą Sutarties 3.4.2 punkte,  pridedant   akcizo mokestį,  muito mokestį (jei taikomas), fiksuotą įkainį už transportavimą ir pridėtinės vertės mokestį,  nurodytus Sutarties 3.4.3 – 3.4.6  punktuose.   Prekės Kainos sudedamosios dalys yra šios:  
3.4.1. kintama Prekės įkainio dalis -   Platts leidinyje „European marketscan“ po užsakymo sekančios darbo dienos data pateiktų Prekės kainų „FOB NWE“ (Fuel oil 1%) ir „CIF NWE/Basis ARA“ (Fuel oil 1%) kotiruočių aritmetinis vidurkis (pagal Lietuvos banko oficialius buhalterinius valiutų kursus, formuojamus pagal Lietuvos Respublikos finansinės apskaitos įstatymą). Platts leidinio „European marketscan“ išrašą pateikia Pardavėjas sekančią darbo dieną po užsakymo gavimo; 
3.4.2. fiksuotas antkainis (nuolaida)  - _________ Eur (skaičius žodžiu);
3.4.3. akcizo mokestis – ______ Eur (skaičius žodžiu);
3.4.4.  muito mokestis –____ Eur (skaičius žodžiu) (jei taikomas); 
3.4.5. fiksuotas įkainis už Prekės 1 (vienos) tonos (sauso kuro) transportavimą: ____ Eur (skaičius žodžiu);
3.4.6. pridėtinės vertės mokestis (PVM) – ___ proc. (skaičius žodžiu).
3.5. Kaina dėl pasikeitusių mokesčių perskaičiuojamas tokia tvarka:
3.5.1. mokestis, kuriam pasikeitus perskaičiuojama Kaina: pridėtinės vertės mokestis (PVM) ir/ar akcizas. Pasikeitus kitiems mokesčiams ar dėl kainų lygio pokyčio Kaina nebus perskaičiuojama – visą riziką dėl Sutarties vykdymo išlaidų padidėjimo prisiima Pardavėjas;
3.5.2. pasikeitus Lietuvos Respublikos teisės aktais nustatytam PVM tarifui ir/ar akcizui, be atskiro Šalių susitarimo, PVM ir/ar akcizas bus apskaičiuojamas galiojančių Lietuvos Respublikos teisės aktų nustatyta tvarka, taikant PVM tarifą ir/ar akcizą, galiojantį prievolės apskaičiuoti PVM ir/ar akcizą atsiradimo momentu;
3.5.3. PVM ir/ar akcizo tarifo dydis keičiamas tik tai daliai Prekės kiekio, kuri perduota Pirkėjui po Sutartyje nurodytų PVM ir/ar akcizo dydžio pasikeitimą įtakojančių aplinkybių atsiradimo. 
3.6. Į Kainą įskaičiuoti visi mokesčiai (įskaitant muito mokesčius, jei taikomi), akcizai ir kitos Pardavėjo patiriamos su Sutarties vykdymu susijusios išlaidos, įskaitant atsiskaitymo dokumentų pateikimo išlaidas,   galimas transporto prastovas laukiant Prekės kokybės tyrimo rezultatų (Pirkėjas gali tirti 4 mėginius vienu metu, tyrimo laikas 2 - 4 val.).
3.7. Akcizo, muito, transportavimo išlaidas nuo Prekės tiekimo vietos iki Pirkėjo mazuto rezervuarų, sumoka Pardavėjas. Prekės importuotojas visais tiekimo atvejais bus Pardavėjas.
3.8. Už tinkamai ir laiku Sutartyje nustatyta tvarka perduotą Prekę Pirkėjas įsipareigoja apmokėti Pardavėjui į Pardavėjo sąskaitoje faktūroje nurodytą sąskaitą per 30 (trisdešimt) dienų po sąskaitos faktūros ir kitų privalomų dokumentų pateikimo. Sąskaitoje faktūroje turi būti išskirtos transporto išlaidos. Mokėjimo data laikoma Pirkėjo mokėjimo operacijos įvykdymo data.
3.9. Pirkėjas turi teisę sulaikyti ir/ar išskaičiuoti iš Pardavėjui pagal Sutartį mokamų sumų visas ir bet kokias pagrįstas nuostolių kompensavimo ir/ar netesybų (delspinigių, baudų ir pan.) sumas, Pardavėjo mokėtinas Pirkėjui, t. y. Pirkėjui vienašališkai įskaitant vienarūšį priešpriešinį reikalavimą atitinkamai sumai. Apie atliktą įskaitymą Pirkėjas informuoja Pardavėją. 

4. PREKĖS PERDAVIMAS, NUOSAVYBĖS TEISĖS PERĖJIMAS
4.1. Bendras Prekės tiekimo terminas – 6 (šeši) mėnesiai nuo Sutarties įsigaliojimo dienos.
4.2. Prekė pristatoma Pirkėjui adresu Pramonės g. 10, Šiauliai  (UAB „Šiaulių energija“ Pietinė katilinė, įvažiavimas į UAB ,,Šiaulių energija“ teritoriją), darbo dienomis Pirkėjo darbo valandomis: nuo 7.30 val. iki 14.00 val.  
4.3. Prekė bus tiekiama pagal užsakymus, kuriuos Pirkėjas pateiks Pardavėjui el. paštu ___________. Pirkėjas užsakymą pateikia ne vėliau kaip prieš 3 (tris) darbo dienas iki užsakymo vykdymo pradžios. Užsakymo įvykdymo terminas nustatomas užsakomą Prekės kiekį dalinant iš ne didesnio kaip maksimalaus pristatomo kiekio per dieną (pvz., užsakius 150 t mazuto, per 3 (tris) d. d. nuo užsakymo pateikimo dienos (užsakymo pateikimo diena įskaitoma į terminą) turi būti pristatyta 100 t, likusi dalis - sekančią darbo dieną). Minimalus pristatomos Prekės kiekis per dieną – 40 t (keturiasdešimt tonų), maksimalus – 100 t (vienas šimtas tonų).
4.4. Prekė pristatoma techniškai tvarkingomis, šildomomis autocisternomis, kurių talpa ne didesnė kaip 32 m3 arba 25 tonos. Kiekviena autocisterna sveriama prieš ir po iškrovimo Pirkėjo teritorijoje esančiomis svarstyklėmis. Patiekiamos Prekės temperatūra turi būti ne mažesnė kaip 40°C, iškraunama į priėmimo vietą savitaka, nenaudojant papildomų energijos šaltinių. Prekės iškrovimas vienu metu gali būti vykdomas iš ne daugiau kaip 3 (trijų) autocisternų. Autocisternai pristatant Prekę, imamas mėginys, tiriamas Pirkėjo chemijos laboratorijoje. Mėginio ėmimo metu turi dalyvauti Pardavėjo įgaliotas atstovas. Tiriamai Prekei atitikus minimalius kokybės reikalavimus ir neviršijant nustatyto 1 proc. (vieno procento) vandens ir sieros kiekio, autocisterna atvežta Prekė išpilama priėmimo vietoje, perskaičiuojama į sauso kuro masės kiekį, pasirašytinai fiksuojant priėmimo-perdavimo akte. Laboratorijoje nustačius, kad tiriama Prekė neatitinka minimalių kokybės reikalavimų ir (ar) vandens ar sieros kiekis viršija nustatytą 1 proc. (vieną procentą), Pirkėjas turi teisę nepriimti Prekės ir grąžinti Pardavėjui. Pardavėjas privalo atlikti visus veiksmus ir sutvarkyti visus dokumentus, reikalingus transporto su autocisternomis išsiuntimui iš Pirkėjo teritorijos. 
4.5. Pardavėjas, pateikdamas visą ar dalį Prekės kiekio, privalo pateikti Pirkėjui:
4.5.1. transporto važtaraštį;
4.5.2. Prekės kokybės dokumentą su patvirtintais privalomaisiais rodikliais originalo kalba ir patvirtintą vertimą į lietuvių kalbą;
4.5.3. saugos duomenų lapą (originalo kalba ir patvirtintą vertimą į lietuvių kalbą), sudarytą pagal aktualios redakcijos REACH reglamento reikalavimus;
4.5.4. Prekės kilmės šalį patvirtinantį dokumentą.
4.6. Prekės priėmimas pagal kiekį ir kokybę bus vykdomas vadovaujantis  Lietuvos Respublikos energetikos ministro patvirtintų Kietojo ir skystojo kuro apskaitos energijos gamybos šaltiniuose taisyklių aktualios redakcijos nuostatomis.
4.7. Prekės (skystojo kuro (mazuto)) apskaitos ir atsiskaitymo už Prekę operacijos vykdomos sausu kuru, t. y. išskaičiuojant balastą (vandenį). Jeigu gauto Prekės (skystojo kuro (mazuto)) drėgnumas lygus ar mažesnis negu 0,1 proc. (viena dešimtoji procento), iš faktinės Prekės masės jis neišskaičiuojamas, o jeigu didesnis – išskaičiuojamas procentinis dydis, viršijantis nustatytą drėgnumo lygį 0,1 proc. (viena dešimtoji procento), iš bendro svorio. Pajamuojamas tik Prekės (sauso kuro) masės kiekis.
4.8. Pirkėjo atstovas, priimdamas Prekę, patikrina Prekę lydinčius pirminius buhalterinės apskaitos ir kokybės dokumentus ir jų užpildymo teisingumą, priimamos Prekės kiekį ir kokybę. Jei pateiktos Prekės kiekis neatitinka pirminiuose buhalterinės apskaitos dokumentuose nurodyto kiekio, Pirkėjas stabdo Prekės priėmimą ir nedelsianti apie tai informuoja Pardavėją.
4.9. Prekę Pardavėjas perduoda Pirkėjui Sutartyje nustatyta tvarka, o Pirkėjas priima Sutartyje nustatytus reikalavimus atitinkančią Prekę pasirašydami Pardavėjo parengtą Prekės perdavimo-priėmimo aktą (ar kitą perdavimą-priėmimą patvirtinantį dokumentą). Iki Prekės perdavimą-priėmimą patvirtinančio dokumento pasirašymo visa atsakomybė dėl Prekės atsitiktinio žuvimo tenka Pardavėjui.
4.10. Nuosavybės teisė į Prekę Pirkėjui pereina nuo Prekės priėmimo momento. 

5. PREKĖS KOKYBĖ IR GARANTINIAI ĮSIPAREIGOJIMAI
5.1. Prekė turi būti sertifikuota Lietuvos Respublikoje, turėti kokybės sertifikatą, saugos duomenų lapą (originalo kalba ir patvirtintą vertimą į lietuvių kalbą),  sudarytą pagal aktualios redakcijos REACH reglamento reikalavimus. Prekė turi atitikti minimalius kokybės rodiklius, tame tarpe:
5.1.1. kinematinė klampa mm2/s, esant 100C, ne didesnė – 25;
5.1.2. vandens  kiekis, % (masės), ne didesnis – 1;
5.1.3. sieros kiekis, % (masės), ne  didesnis – 1;
5.1.4. pliūpsnio temperatūra atvirame tiglyje, C, ne mažesnė – 90;
5.1.5. šilumingumas (sudegimo šiluma) (MJ/kg), ne mažesnis – 40;
5.1.6. peleningumas, % (masės), ne didesnis  – 0,12;
5.1.7. nuosėdų kiekis, % (masės), ne didesnis – 0,5;
5.1.8. takumo temperatūra, C, ne aukštesnė – 10;
5.1.9. tankis kg/m³, esant 20°C, ne didesnis – 1000.
5.2. Prekė negali būti pagaminta sumaišymo-gamybos su kitais naftos produktais procese. Pardavėjas negali tiekti alternatyvią Prekę nei nurodyta Sutartyje.
5.3. Jei pateiktos Prekės kokybė neatitinka Pardavėjo perduotuose kokybės dokumentuose nurodytos kokybės, Pirkėjas nedelsiant, ne vėliau kaip kitą darbo dieną, apie tai raštu informuoja Pardavėją.
5.4. Atsiradus nuomonių skirtumui dėl Prekės kokybės tarp Pirkėjo ir Pardavėjo, paimti mėginiai bus perduodami patikrinimui nepriklausomai laboratorijai, kurios išvados bus galutinės ir neginčijamos. Jei Prekė neatitiks nustatytų kokybės reikalavimų, patikrinimo šioje laboratorijoje išlaidas apmokės Pardavėjas, o jeigu atitiks – Pirkėjas.
5.5. Pardavėjas atlygina Pirkėjui žalą už Prekės kiekio ir kokybės trūkumus. Kiekvienu konkrečiu atveju Prekės kiekio ir kokybės trūkumai šalinami abipusiu Šalių atskiru susitarimu nustatyta tvarka.

6. ŠALIŲ TEISĖS IR PAREIGOS
6.1. Šalys, vykdydamos Sutarties įsipareigojimus, vadovaujasi Konkurso sąlygomis, Pasiūlymu, Sutartimi ir Lietuvos Respublikos teisės aktais.
6.2. Šalys neturi teisės perduoti savo įsipareigojimų pagal Sutartį (įskaitant reikalavimo teisę į kitos Šalies mokėtinas sumas) tretiesiems asmenims be kitos Šalies raštiško sutikimo. Be kitos Šalies išankstinio rašytinio sutikimo sudaryti sandoriai dėl teisių ar pareigų pagal Sutartį perleidimo laikytini niekiniais ir negaliojančiais nuo jų sudarymo momento.
6.3. Šalys įsipareigoja:
6.3.1. vykdant Sutartį visą gautą informaciją naudoti tik su Sutartimi prisiimtų įsipareigojimų vykdymui, užtikrinti iš kitos Šalies gautos ar su Sutarties vykdymu susijusios informacijos konfidencialumą ir apsaugą bei jos neplatinti. Konfidencialia informacija pagal Sutartį laikoma visa vykdant Sutartį gauta ir (ar) sužinota informacija apie kitą Šalį, jos darbuotojus, klientus ir pan. Konfidencialumo reikalavimai galioja Sutarties vykdymo metu ir neribotą laiką po jo. Šalis, pažeidusi šiame Sutarties papunktyje nustatytus įpareigojimus, privalo atlyginti kitos Šalies patirtus nuostolius. Šio punkto pažeidimu nebus laikoma atvejai, kai šią informaciją, vadovaujantis teisės aktais, Šalis privalo pateikti teisėsaugos ar kitoms institucijoms, ar paskelbti viešai;
6.3.2. be kitos Šalies sutikimo nenaudoti kitos Šalies pavadinimo, prekių ženklų ar informacijos apie šią Sutartį jokioje reklamoje, leidiniuose ir pan. Ši nuostata galioja Sutarties vykdymo metu ir neribotą laiką po jo.
6.4. Pardavėjas įsipareigoja:
6.4.1. nuosekliai vykdyti Sutartį, Konkurso sąlygose, Pasiūlyme ir Sutartyje nustatytomis sąlygomis pateikti kokybišką Prekę Sutartyje nurodytoje vietoje, atlikti kitus įsipareigojimus, numatytus Sutartyje, įskaitant Prekės trūkumų šalinimą;
6.4.2. perduodant Prekę, pateikti Pirkėjui pasirašyti Prekės perdavimo-priėmimo aktą (ar kitą Prekės perdavimą-priėmimą patvirtinantį dokumentą)  ir  kitus Sutartyje nurodytus privalomus dokumentus;
6.4.3. užtikrinti, kad tiekiamos Prekė atitiktų tokios rūšies ir tokio naudojimo laiko prekėms įprastai keliamus reikalavimus;
6.4.4. prisiimti Prekės atsitiktinio žuvimo ar sugedimo riziką iki Prekės perdavimo-priėmimo Pirkėjui momento;
6.4.5. užtikrinti, kad tiekiama Prekė  nebus tiekiama iš sankcionuotų valstybių, įskaitant Rusijos Federaciją, Baltarusijos Respubliką ir kartu su Prekės priėmimo-perdavimo aktu pateikti Prekės kilmės šalį patvirtinančius dokumentus; 
6.4.6. atlyginti tiesioginius Pirkėjo nuostolius, patirtus Pardavėjui nevykdant arba netinkamai vykdant Sutartį;
6.4.7. jeigu Pardavėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Pardavėjas įsipareigoja, kad Sutartį vykdys tik tokią teisę turintys asmenys;
6.4.8. laiku raštu įspėti Pirkėją dėl aplinkybių, kurios trukdo tinkamai ir laiku įvykdyti sutartinius įsipareigojimus;
6.4.9. tinkamai vykdyti kitus įsipareigojimus, numatytus Sutartyje ir Lietuvos Respublikos teisės aktuose.
6.5. Pardavėjas turi teisę:
6.5.1. reikalauti, kad Pirkėjas priimtų perduodamas tinkamos kokybės Prekę ir sumokėtų už ją Sutartyje nustatytą kainą;
6.5.2. reikalauti, kad Pirkėjas atlygintų tiesioginius nuostolius, patirtus Pirkėjui nevykdant arba netinkamai vykdant Sutartį;
6.5.3. Pardavėjas taip pat turi Lietuvos Respublikos civiliniame kodekse bei kituose Lietuvos Respublikos teisės aktuose numatytas teises.
6.6. Pirkėjas įsipareigoja:
6.6.1. priimdamas Prekę, patikrinti pateiktus pirminius buhalterinės apskaitos ir kokybės dokumentus ir jų užpildymo teisingumą, priimamos Prekės siuntos kiekį ir kokybę;
6.6.2. priimti Sutartyje nustatytu laiku pristatytą Prekę, jeigu ji atitinka Sutartyje numatytus ir Prekei taikomus kitus kokybės reikalavimus;
6.6.3. priėmimo metu patikrinti perduodamą Prekę bei po patikrinimo pasirašyti Prekės perdavimo-priėmimo aktą;
6.6.4. tinkamai ir laiku sumokėti už priimtą Prekę Sutartyje nustatytomis sąlygomis ir tvarka;
6.6.5. atlyginti tiesioginius Pardavėjo nuostolius, patirtus Pirkėjui nevykdant arba netinkamai vykdant Sutartį;
6.6.6. tinkamai vykdyti kitus įsipareigojimus, numatytus Sutartyje ir Lietuvos Respublikos teisės aktuose.
6.7. Pirkėjas turi teisę:
6.7.1. atsisakyti priimti iš Pardavėjo Prekę, jei ji neatitinka Sutarties sąlygų;
6.7.2. reikalauti, kad Pardavėjas atlygintų tiesioginius nuostolius, patirtus Pardavėjui nevykdant arba netinkamai vykdant Sutartį;
6.7.3. Pirkėjas taip pat turi Lietuvos Respublikos civiliniame kodekse bei kituose Lietuvos Respublikos teisės aktuose numatytas teises.

7. SUTARTIES PAŽEIDIMAS
7.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.
7.2. Jei Pardavėjas Sutartyje nustatytą esminę Sutarties sąlygą vykdo su dideliais arba nuolatiniais trūkumais, jis pažeidžia Sutartį, o Pirkėjas  turi teisę dėl to pritaikyti Sutartyje nustatytą sankciją.
7.3. Vienai Sutarties Šaliai pažeidus Sutartį, nukentėjusioji Šalis turi teisę:
7.3.1. reikalauti kitos Šalies vykdyti sutartinius įsipareigojimus;
7.3.2. reikalauti atlyginti tiesioginius nuostolius;
7.3.3. reikalauti sumokėti Sutartyje nustatytus delspinigius, baudas;
7.3.4. nutraukti Sutartį Sutartyje nustatyta tvarka;
7.3.5. taikyti kitus Lietuvos Respublikos teisės aktuose nustatytus teisių gynimo būdus.

8. ŠALIŲ ATSAKOMYBĖ
8.1. Šalių atsakomybė yra nustatoma pagal Lietuvos Respublikos teisės aktus ir šią Sutartį.
8.2. Šalys įsipareigoja tinkamai vykdyti savo įsipareigojimus, prisiimtus Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų vykdymą.
8.3. Pirkėjas, nepagrįstai uždelsęs atsiskaityti už perduotą Prekę Sutartyje numatyta tvarka ir terminais,  Pardavėjui moka 0,05 proc. (penkių šimtųjų procento) dydžio delspinigius nuo laiku nesumokėtos Prekės kainos pagal sąskaitoje faktūroje nurodytą sumą už kiekvieną uždelstą dieną.
8.4. Pardavėjas, nepagrįstai praleidęs Sutartyje nustatytą Prekės pristatymo terminą, Pirkėjui moka 0,05 proc. (penkių šimtųjų procento) dydžio delspinigius už kiekvieną uždelstą dieną nuo laiku nepatiektos Prekės kainos. 
8.5. Jeigu nukentėjusioji Šalis, kitai Sutarties Šaliai pažeidus savo prievolių įvykdymo terminą, patiria didesnių nuostolių, kurių neapima Sutarties 8.3 ir 8.4 punktuose nustatytos netesybos, tai nukentėjusioji Šalis turi teisę į patirtų tiesioginių nuostolių atlyginimą. Kai pareiškiamas reikalavimas atlyginti nuostolius, netesybos įskaitomos į nuostolių atlyginimą
8.6. Netesybų sumokėjimas neatleidžia Šalių nuo įsipareigojimų tinkamo įvykdymo arba pažeidimų pašalinimo bei pilno tiesioginių nuostolių atlyginimo.
8.7. Jei Pardavėjas pristatyti Prekę pagal Sutarties sąlygas vėluoja daugiau kaip 10 (dešimt) darbo dienų, Pirkėjas gali, prieš tai raštu įspėjęs Pardavėją, vienašališkai, nesikreipdamas į teismą, nutraukti Sutartį.
8.8. Jeigu Pardavėjo pristatyta Prekė neatitiks Sutartyje nustatytų kokybės reikalavimų ar dėl Pirkėjo kaltės Pardavėjas bus priverstas panaudoti kitos rūšies kurą arba tos pačios rūšies Prekę įsigyti iš kitų tiekėjų ir (arba) sustabdyti Prekę deginantį įrenginį, Pardavėjas privalės atlyginti visus tiesioginius Pirkėjo nuostolius, įskaitant, bet neapsiribojant, kuro kainų skirtumu, Pirkėjui atsirandančius papildomus mokesčius ir baudas už viršnorminius teršalų išmetimus.
8.9. Kiekviena Šalis įsipareigoja atlyginti kitai Šaliai patirtus tiesioginius nuostolius ar išlaidas (tarp jų teismo ir pagrįstas advokatų išlaidas) dėl Sutartyje prisiimtų įsipareigojimų nevykdymo ar netinkamo jų vykdymo (taip pat ir tais atvejais, kai Sutartis joje numatytomis sąlygomis ir tvarka nutraukiama). 

9. SUTARTIES GALIOJIMAS, KEITIMAS IR NUTRAUKIMAS
9.1. Sutartis įsigalioja Šalims ją pasirašius ir galioja iki visiško sutartinių įsipareigojimų įvykdymo, jei Šalys nenutraukia jos anksčiau Sutartyje nustatyta tvarka, arba iki Sutartis pasibaigia joje numatytais atvejais, priklausomai nuo to, kas įvyksta anksčiau.
9.2. Sutartis jos galiojimo laikotarpiu gali būti keičiama neatliekant naujos pirkimo procedūros vadovaujantis Taisyklių 126 punktu. 
9.3. Sutartis gali būti nutraukta bendru Šalių susitarimu, vienos iš Šalių valia Sutartyje numatyta tvarka arba Lietuvos Respublikos civiliniame kodekse nustatytais pagrindais. Nutraukdamos Sutartį bendru sutarimu, Šalys susitaria ir dėl paties Sutarties nutraukimo fakto, ir dėl nutraukimo tvarkos bei teisinių padarinių.
9.4. Sutartis gali būti vienašališkai nutraukta šiais atvejais:
9.4.1. Pardavėjo iniciatyva vienašališkai, nesikreipiant į teismą, jeigu Pirkėjas nepagrįstai ilgiau kaip 30 (trisdešimt) dienų vėluoja apmokėti už perduotą Prekę;  
9.4.2. Pirkėjo iniciatyva vienašališkai, nesikreipiant į teismą:
9.4.2.1. Sutarties 8.7 punkte numatytu atveju;
9.4.2.2. jei Pardavėjas tampa nemokus, jam iškelta restruktūrizavimo ar bankroto byla, arba inicijuotos ar pradėtos likvidavimo procedūros, arba jo turtą pradeda valdyti teismas ar bankroto administratorius, arba jo veikla yra sustabdyta ar apribota arba jis su kreditoriais yra sudaręs taikos sutartį (Pardavėjo ir kreditorių susitarimą tęsti Pardavėjo veiklą, kai Pardavėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti) ir nepateikia Pirkėjui pagrįstų įrodymų, kad sugebės tinkamai įvykdyti Sutartį, bei neištaiso pažeidimo gavęs Pirkėjo pretenziją.
9.4.3. vienos iš Šalių iniciatyva vienašališkai, nesikreipiant į teismą, kitai Šaliai iš esmės pažeidus Sutartį. Ar Sutarties pažeidimas yra esminis, sprendžiama pagal Lietuvos Respublikos civilinio kodekso 6.217 straipsnio 2 dalyje nustatytus kriterijus.
9.5. Apie Sutarties nutraukimą dėl kitos Šalies kaltės Sutartyje numatytais atvejais, Šalis, inicijuojanti Sutarties nutraukimą, informuoja kitą Šalį raštu ne vėliau kaip prieš 14 (keturiolika) dienų.
9.6. Jeigu Sutartis nutraukiama vadovaujantis Sutarties 9.4.1, 9.4.2.1 arba 9.4.3 punktu, dėl Sutarties nutraukimo kaltoji Šalis nukentėjusiai Šaliai privalo sumokėti 10 (dešimties) proc. Sutartyje nurodytos preliminarios Sutarties vertės dydžio sumą, kuri Šalių susitarimu laikoma minimaliais patirtais nuostoliais, ir atlyginti visus tiesioginius nuostolius, kurių ši suma nekompensuoja.
9.7. Šalys neturi teisės vienašališkai nutraukti Sutarties nesant pagrindo, nurodyto Sutartyje arba Lietuvos Respublikos teisės aktuose.
9.8. Sutarties nutraukimas nepanaikina Šalių teisės reikalauti atlyginti tiesioginius nuostolius, atsiradusius dėl Sutarties neįvykdymo, bei delspinigių, priskaičiuotų iki Sutarties nutraukimo, mokėjimo.
9.9.  Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį. Sutarties pasibaigimas ar nutraukimas taip pat neturi įtakos ginčų nagrinėjimo tvarką nustatančių ar kitų Sutarties sąlygų galiojimui, jeigu šios sąlygos pagal savo esmę išlieka galioti ir po Sutarties pasibaigimo (taip pat išlieka galioti visi atsiradę ir tinkamai neįvykdyti Šalių tarpusavio finansiniai įsipareigojimai, jeigu Šalys nesutaria kitaip).
9.10. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

10. NENUGALIMOS JĖGOS APLINKYBĖS
10.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių - nenugalimos jėgos (force majeure), nustatytos ir jas patyrusios Šalies įrodytos Lietuvos Respublikos teisės aktų nustatyta tvarka, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
10.2. Nenugalima jėga (force majeure) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė arba turėjo atsižvelgti, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (force majeure) taip pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles.
10.3. Šalys turi teisę nutraukti Sutartį, kai jos įvykdyti neįmanoma arba vykdymas turi būti atidėtas ilgiau nei 4 (keturioms) savaitėms dėl nenugalimos jėgos (force majeure), už kurią Šalis neatsako.
10.4. Nenugalimos jėgos aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996 m. liepos 15 d. nutarimo Nr. 840  ir Lietuvos Respublikos Vyriausybės 1997 m. kovo 13 d. nutarimo Nr. 222 ar juos pakeičiančių teises aktų nustatyta tvarka.

11. PATVIRTINIMAI
11.1. Šalys patvirtina, kad jos turi teisę sudaryti Sutartį, taip pat vykdyti visus Sutartyje numatytus sutartinius įsipareigojimus. 
11.2. Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė nurodyta data.

12. KITOS SĄLYGOS
12.1. Už Sutarties vykdymą atsakingi asmenys:
12.1.1. Pirkėjo atstovas: ____________;
12.1.2. Pardavėjo atstovas: ____________.
12.2. Visus klausimus, kurie neaptarti Sutartyje, reguliuoja Lietuvos Respublikos teisės aktai.
12.3. Visi pranešimai laikomi tinkamai įteiktais kitai Šaliai, jeigu jie perduoti Šalių atstovams pasirašytinai, siunčiami registruotu laišku ar elektroniniu paštu. 
12.4. Šalys įsipareigoja iš anksto viena kitai raštu pranešti apie jų buveinės adreso, pavadinimo ar banko sąskaitos rekvizitų pasikeitimus, priešingu atveju senaisiais rekvizitais išsiųsti pranešimai laikomi įteiktais tinkamai. Nepranešusi apie adreso pasikeitimą Šalis atsako kitai Šaliai už visus su nepranešimu susijusius tiesioginius nuostolius.
12.5. Šalys įsipareigoja asmens duomenis tvarkyti laikantis Reglamento 2016/679 (Bendrojo duomenų apsaugos reglamento) bei Lietuvos Respublikos  asmens duomenų teisinės apsaugos įstatymo reikalavimų.
12.6. Vykdant Sutartį, kiekviena iš Šalių tvarko kitos Šalies šioje Sutartyje arba kitais būdais pateiktus tos Šalies vadovo, įgaliotų asmenų, darbuotojų, ar kitų tą šalį atstovaujančių asmenų duomenis. Pagal poreikį, tai gali būti vardas, pavardė, kontaktiniai duomenys (darbo telefono numeris, darbo elektroninis paštas, darbovietės adresas, užimamos pareigos, įgaliojimų (atstovavimo) duomenys, įskaitant atstovų asmens kodus, adresus, Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu. Vykdant teisės aktų reikalavimus, duomenys gali būti perduoti valstybės, vietos savivaldos arba teisėsaugos institucijoms, o taip pat - duomenis tvarkančiajai Šaliai paslaugas teikiantiems subjektams, tokiems, kaip bankai, buhalterines paslaugas teikiantys subjektai ar informacinių sistemų priežiūros paslaugas teikiantys subjektai ir kiti. Šie duomenys tvarkomi tik Sutarties vykdymo tikslais, laikantis Bendrojo duomenų saugumo reglamento reikalavimų.
12.7. Kiekviena iš Šalių yra atsakinga už tinkamą asmenų, kurių duomenys bus perduodami kitai Šaliai vykdant šią Sutartį, informavimą apie tokį jų asmens duomenų tvarkymą.
12.8. Šalys susitaria, kad kiekvienas ginčas, nesutarimas ar reikalavimas, kylantis iš Sutarties ar su ja susijęs, bus sprendžiamas derybų keliu. Nepavykus nesutarimų ar reikalavimų išspręsti Šalių derybomis, bet kurios iš Šalių iniciatyva ginčo sprendimas gali būti perduotas spręsti kompetentingam Lietuvos Respublikos teismui, taikant Lietuvos Respublikos teisę. Teritorinis teismingumas nustatomas pagal Pirkėjo buveinės registracijos vietą.
12.9. Visi šios Sutarties pakeitimai, papildymai ir priedai yra neatskiriama Sutarties dalis ir galioja, jei yra sudaryti raštu ir patvirtinti abiejų Šalių parašais ir antspaudais (jei numatyta steigimo dokumentuose). 
12.10. Sutartis sudaroma: (i) 2 (dviem) vienodą teisinę galią turinčiais egzemplioriais, po vieną kiekvienai Šaliai, arba (ii) elektroninėmis priemonėmis Šalims pasirašant kvalifikuotais elektroniniais parašais, arba (iii) elektroniniu paštu Šalims apsikeičiant skenuotomis dokumento kopijomis.

13. ŠALIŲ REKVIZITAI

